848c086b7daf10422ea03fa789e5aa46
Kan jeg frit vælge krisecenter?


frederiksvaerk-krisecenter.dk
2021.39
Ja, du kan selv bestemme hvilket krisecenter du kontakter. Det kræver ingen henvisning fra kommunen eller andre. Det er dog krisecentret, der igennem en samtale med dig afgør, om krisecentret er det rette tilbud for dig. Kontakt Frederiksværk Krisecenter for en uforpligtende samtale omkring dit ønske på telefon: 47770447.



45e7d7b834800ce889f8453631e73137
Hvorfor kommer du på krisecenter?


frederiksvaerk-krisecenter.dk
2021.39
Du kan komme på krisecenter hvis du har været udsat for partnervold eller en anden form for vold i nære relationer. Du kan vælge at snakke med en fagperson (læge, sagsbehandler, lærer etc.) eller en pårørende (ven, forældre, søskende etc.) om din situation. Du kan også kontakte krisecentret direkte for rådgivning på telefon: 47 77 04 47. [Du kan læse mere om vejen til hjælp her.](https://www.frederiksvaerk-krisecenter.dk/vejen-til-hjaelp/)



7cb2d18f5822514e3c0b16db268573cb
Hvorfor kommer du på krisecenter?


frederiksvaerk-krisecenter.dk
2021.39
Hvis du bliver visiteret til et krisecenterophold, er det på baggrund af at du har været udsat for vold i nære relationer. Der findes forskellige former for vold, og ofte er der flere voldsformer indblandet i samme tid. Volden kan både være rettet mod dig og dit barn ved en konkret handling eller trussel. [Læs mere om det forskellige voldsformer her.](https://www.frederiksvaerk-krisecenter.dk/vold/)



93c51aabda72f246c253de2596bd4579
Hvad koster det at tage ophold på krisecenter?


frederiksvaerk-krisecenter.dk
2021.39
Satsen for din egenbetaling under dit krisecenterophold er 89,- i døgnet (2021 nivea. Dette beløb dækker for logi, herunder el og varme og du betaler dem til din hjemkommune. Dette beløb kan man få nedsat hvis man har ustabil økonomi eller hvis man f.eks. betaler husleje et andet sted.



976506b8ed03df9d6221aee5e3eac3a6
Hvem betaler for ophold på krisecenter? 


frederiksvaerk-krisecenter.dk
2021.39
Det er din handle- og betalingskommune, der betaler størstedelen af dit krisecenterophold. Du har en egenbetaling, som vil sige, at du som udgangspunkt betaler en lille andel af udgifterne til krisecenteropholdet selv. Dog kan der efter ansøgning til din handle- og betalingskommune træffes afgørelse om evt. Bortfald eller nedsættelse af egenbetalingen f.eks. Hvis du ingen indtægt har, fortsat har husleje fra tidligere bolig derudover skal kommunen foretage en individuel vurdering, om hvorvidt du kan få bortfald eller nedsættelse af egenbetalingen.



5af25ab0124091d1a059c73fa5f62363
Skal du selv handle ind og lave mad på krisecenter? 


frederiksvaerk-krisecenter.dk
2021.39
Under krisecenter opholdet på Frederiksværk krisecenter, står du primært selv for at handle ind samt lave mad. Dog laves der i sammenråd med fagpersonalet altid en sikkerhedsplan for, hvorvidt sikkerheden er der, for at du kan forlade krisecenteret og handle ind. Når sikkerheden ikke tillader det hjælper personalet med at handle ind.



ab645834909690eae86b44ee2fa71369
Kan du arbejde imens du er bosat på krisecenter?


frederiksvaerk-krisecenter.dk
2021.39
Der lægges altid en sikkerhedsplan sammen med fagpersonalet i forhold til om din sikkerhed tillader at du fortsat kan gå dit arbejde. Det kan være det er nødvendigt at være sygemeldt i en periode indtil sikkerheden er stabil. De fleste kvinder opnår at kunne passe skole eller arbejde under opholdet på krisecentret.



1dea1a52f7c35e5b06fecb455329e288
Skal du selv gøre rent på krisecenter? 


frederiksvaerk-krisecenter.dk
2021.39
På Frederiksværk krisecenter samarbejder husets beboer i forholdt til rengøring af fællesarealerne. Det vil sige, at en gang om ugen udarbejder kvinderne og fagpersonalet en *rengøringsplan*, således at man hver især har et området i huset, som man er ansvarlig for at få gjort rent dagligt. Derudover skal man holde sit eget værelse.



4e9647bfe25971b5e0f3047179e60be4
Får man sit eget værelse, hvis man skal bo på krisecenter? 


frederiksvaerk-krisecenter.dk
2021.39
Når du bliver visiteret til ophold på Frederiksværk krisecenter, får du dit eget værelse. I forhold til toilet og bad samt køkkenet, er dette fælles med resten af krisecentrets beboere. Du får dit eget køleskab, fryserplads og skab, hvor du kan opbevare dine madvare.



2fe0f167d4ae3e0512b5bc33137a3233
Hvor lang tid bor man på krisecenter?


frederiksvaerk-krisecenter.dk
2021.39
Der er ikke en konkret tidsramme for et ophold på et krisecenter. Forløbet afhænger af kvindens situation samt sikkerhed. Det er krisecentret der træffer afgørelse om hvorvidt man er klar til at fraflytte krisecenter. Krisecentrets fagpersonale arbejder på at kvinder og børn kun bor på krisecentret så længe der er et reelt behov.



5832b3d7ed5933c2236548a92af980f0
Kan man have sin børn med krisecenter? 


frederiksvaerk-krisecenter.dk
2021.39
På Frederiksværk krisecenter er det muligt at have sine børn boende sammen med sig under sit ophold. Krisecentret har gode legefaciliteter både inde og ude. Under opholdet har børnene deres egen kontaktperson, der laver aktiviteter og har samtaler med dem. Her er der plads til børnene og vi kæmper også deres kampe. Børnene kan modtage undervisning under opholdet.



cea04a23d3c4c2dcf64eefe42d54ed60
Kan man have sine dyr med på krisecenter?


frederiksvaerk-krisecenter.dk
2021.39
På Frederiksværk krisecenter, er det ikke muligt at medbringe sine dyr. Krisecenteret har en samarbejdsaftale med Dyrenes Beskyttelse, som kan være behjælpelig med at passe på dem i en kortere periode, imens man opholder sig på krisecenter. Vi har kollega-krisecentre der modtager mindre husdyr. Vi henviser gerne til disse på telefon: 47 77 04 47.



b809c84dc8673b4f52c16d8dac7bd116
Hvor kan jeg få hjælp til at finde en ledig krisecenterplads?


frederiksvaerk-krisecenter.dk
2021.39
Hvis du har været udsat for vold, trusler om vold eller tilsvarende krise i relation til familie- eller samlivsforhold og har brug for hjælp, så kan du kontakte Frederiksværk krisecenter på telefon [4770447](tel:+4542707909). Derudover er der altid mulighed for at kontakte [Lev Uden Volds](http://levudenvold.dk) hotline på 1888, som herefter kan guide dig videre til en ledig krisecenterplads.



18a99a93aab189db5e806e502833e492
Hvilke symptomer har voldsramte kvinder?


frederiksvaerk-krisecenter.dk
2021.39
En stor del af de kvinder, der søger tilflugt på krisecentrene i Danmark, oplever voldsomme symptomer på Posttraumatisk Stresstilstand (PTSD) på grund af den vold, der er begået imod dem. Herunder:


* Konstant vagtsomhed
* Søvnproblemer
* Flashbacks – gentagne erindringer og forestillinger om den vold der er begået mod dem.
* Fysiske reaktioner som hjertebanken og vejrtrækningsbesvær, når de mindes volden.


[Læs mere her.](https://www.lokk.dk/nyheder/voldsramte-kvinder-med-ptsd/)




d48aa3fb4caaf8ddf65e8a442e8faa43
Hvor mange kvinder kommer på krisecenter?


frederiksvaerk-krisecenter.dk
2021.39


Mere end 70.000 kvinder er hvert år udsat for psykisk vold. Over 38.000 kvinder er udsat for fysisk vold og ca. 2.000 kvinder har hvert år ophold på et kvindekrisecenter. På Frederiksværk bor der i gennemsnit 45 kvinder om året og det tilsvarende antal børn.



232072433af30bc35b1f11a5deea8bad
Kan jeg bare møde op på krisecentret?


frederiksvaerk-krisecenter.dk
2021.39
Ja, det kan du godt. Men vi råder dig til at ringe eller skrive inden du møder op. På den måde kan fortælle om vi har plades og vi kan klargøre din modtagelse. Ring på 47 77 04 47.



4e8f62439535c2060125378ba06b4401
Hvornår er jeg udsat for vold?


frederiksvaerk-krisecenter.dk
2021.39
Vold har mange udtryksformer. Volden kan både være fysisk, psykisk, seksuel, økonomisk, materiel, digital, æresrelateret vold samt stalking. Ofte er kvinderne udsat for flere voldsformer på en gang. Per Isdal forklarer: “Vold er enhver handling rettet mod en anden person, som gennem denne handling skader, smerter, skræmmer eller krænker, får den person til at gøre noget mod sin vilje eller at holde op med gøre noget, den vil”. Hvis du oplever nogen agere sådan over for dig, så er det vigtigt at række ud og sige det til nogen. Du kan kontakte fagpersonalet anonymt på telefon 47 77 04 47.


[Læs mere om voldsformerne her.](https://www.frederiksvaerk-krisecenter.dk/vold/)



5a74020fc11a2eb6f7e933201f40a87f
Kan jeg få gratis psykolog?


frederiksvaerk-krisecenter.dk
2021.39
Ja. Som kvinde på krisecenter har du og evt. børn hver især ret til 10 timers gratis psykologhjælp. Vi har tilknyttet psykologhus med både børne- og voksenpsykolog, som har special viden om vold i nære relationer og overgreb.



dd804588c86b5b15a7ccc96118a52525
Hvem bestemmer hvornår jeg fraflytter?


frederiksvaerk-krisecenter.dk
2021.39
Du opholder dig 100 % frivilligt på Frederiksværk Krisecenter. Dette betyder at du hver eneste dag kan tage afsted, hvis du får behov herfor. Formelt set er det krisecentrets leder der afgøre hvorvidt man bliver udskrevet.



0ff74d7e9095c6becf2a12f8a88a05ed
Er Frederiksværk Krisecenter kun for kvinder?


frederiksvaerk-krisecenter.dk
2021.39
Vi tilbyder kun ophold til voldsramte kvinder. Medfølgende store drenge er børn og er derfor velkommen. Der kan være mænd i huset eksempelvis personale, frivillige, gæster eller håndværkere. Men kun mænd vi er sikre ved og som vi kan stå inde for.


